MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 18454/20.03.2024

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

**RAPORT DE SPECIALITATE**

la proiectul de hotărâre pentru modificarea și actualizarea unor clauze din

contractul de concesiune nr. 675/15.06.2006

Prin adresa înregistrată la Primăria municipiului Satu Mare sub nr. 17304/15.03.2024 societatea Tauril SRL, solicită aprobarea cesionării contractului de concesiune nr. 675/15.06.2006 către KZWO IMOB SRL care și-a manifestat, prin adresa nr.17306/15.03.2024, intenția de preluare a contractului, în vederea edificării pe acesta a unei hale de producție pentru fabricarea de mobilă n.c.a.

 Prezentul proiect de hotărâre are ca scop modificarea și actualizarea unor clauze din contractul de concesiune încheiat cu societatea Tauril SRL, în sensul diminuării suprafeței imobilului teren de la 10.000 mp situat în Zona Industrială Sud a Municipiului Satu Mare cât a fost adjudecată prin licitația publică din anul 2006, la suprafața de 8865 mp cât este în realitate. Suprafața de teren s-a diminuat ca urmare a exproprierii pentru realizarea lucrării de interes public național ”Varianta de ocolire a municipiului Satu Mare”. De asemenea este necesară și aprobarea cesiunii dintre cele două firme potrivit dispozițiilor contractuale, respectiv cesiunea contractului în favoarea firmei KZWO IMOB SRL. Menționăm faptul că redevența aferentă constituirii dreptului de concesiune a fost achitată integral de către Tauril SRL.

 Având în vedere faptul că în cuprinsul contractului de concesiune la art. 7.1.5. termenul de începere a lucrărilor de proiectare pentru obținerea autorizației de construire a fost de 6 luni, propunem acordarea aceluiași termen de 6 luni pentru începerea procedurii de autorizare a lucrărilor de construcții de la data semnării actului adițional de către noul concesionar.

 Față de cele expuse mai sus, raportat la prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/20019 privind Codul administrativ, cu modificările și completările ulterioare potrivit cărora consiliul local are atribuții în administrarea domeniului privat al Municipiului și hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

Șef serviciu,

Faur Mihaela

cj. Corina Mihaela Șereș/2ex